El Casal de la Falla Espartero acull un nou curs per a obtenir el CRE impartit per la Penya El Coet
2025-07-24

La Penya El Coet de Burjassot vol que totes les veïnes i els veïns puguen participar, el pròxim 11 de març, en la II Burjadespertà que recorrerà els carrers del municipi i omplirà d’olor a pólvora Burjassot uns dies abans de donar el tret d’eixida a la setmana fallera.

Per a açò, al llarg d’aquests mesos, va a programar diferents jornades per a realitzar el Curs de Consumidors Reconeguts com a Experts (CRE). Un curs que capacita a les persones que ho superen a poder participar en els esdeveniments en el qual s’use material pirotècnic, tals com la despertà, passejà, cordà o correfocs.

La primera de les jornades, que tindrà lloc aquest dissabte 23 de desembre en el Casal de la Falla Espartero, es desenvoluparà de 8:30 a 13 hores i les persones que vulguen participar en el mateix hauran d’acudir proveïts d’una fotocòpia del DNI.

Per a sol·licitar informació sobre la jornada i apuntar-se, cal enviar un correu electrònic a cursoscrepenyaelcoet@gmail.com. El donatiu que es dóna per a la realització del curs és una ajuda per a col·laborar en les despeses derivades del propi curs i del material lliurat als participants.